Líkamleg einkenni geta verið erfiðleikar við gang , dofi , mikil þreyta , sjóntruflanir , breytingar á jafnvægisskyni , minni máttur , skyntruflanir , skerðing á samhæfðum hreyfingum , vöðvaspenna , spasmi og verkir . Frekari fróðleikur Um 720 manns eru greindir með MS á Íslandi . MS er um tvisvar til þrisvar sinnum algengari hjá konum en körlum en um orsök þess er ekki vitað . Hins vegargetur ein lítil MS-skemmd í mænu haft miklar afleiðingar í för með sér , svo sem dofa eða máttminnkun í fótum og erfiðleika við þvaglát . Um MS-félagið MS-félag Íslands er hagsmunafélag fólks með MS og aðstandenda þeirra . Slagorð félagsins er MS-sjúkdómurinn er áskorun – fræðsla eykur skilning Fræðsla eykur skilning Helsta starfsemi félagsins felst í þjónustu við félagsmenn . Mikið er lagt upp úr fræðslu og útgáfu . Á vefsíðunnimsfelag.is og fésbókarsíðunniMS-félag Íslands eru reglulega birtar fréttir um það nýjasta sem er að gerast í lyfjamálum og meðferðum , auk annars fróðleiks og fræðslu um sjúkdóminn , ásamt öðrum almennum fréttum og upplýsingum um viðburði . Einnig er þar að finna myndir frá félagsstarfi , upplýsingar um MS-Setrið , upplýsingar um spjallhópa og tengiliði félagsins víða um land . Sjá einnig Instagram @msfelag og Snapchat-reikninginn lifadmedms . Setrið býður upp á hjúkrun og umönnun , sjúkraþjálfun , iðjuþjálfun , vinnustofu og félagsstarf , félagsráðgjöf og aðra þjónustu . Um 90 manns sækja Setrið á viku , í einn til fimm daga vikunnar . Ekki eru allir á Setrinu með MS heldur er þar fólk með aðra taugasjúkdóma , svo sem Parkinson og MND , en einnig fólk í endurhæfingu eftir heilablóðfall eða aðra sjúkdóma og slys . Fólk með MS hefur þó alltaf ákveðin forgang .